8o C. PLINII HLST. NAT. LIB. XXXI. 



cinum lacum, Romain non dubie petens. Mox in specus 

 mersa, in Tiburtina se aperit novem millibus pass. for- 

 nicibus structis perducta. Primus eam in Urbem du- 

 cere auspicatus est Ancus Marcius , unus e regibus. 

 Postea Q. Marcius Rex in praetura. Rursusque restituit 

 M. Agrippa. 



De aqua Virgine. 



XXV. Idem et Virginem adduxit ab octavi lapidis di- 

 verticulo duobus millibus pass. praenestina via. Juxta est 

 Herculaneus rivus , quem refugiens Virginis nomen obti- 

 nuit. Horum amnium comparatione , differentia supra 

 dicta deprehenditur, quum quantum Virgo tactu, tantum 

 praestet Marcia haustu. Quamquam utriusque jam pridem 

 Urbi periit voluptas, ambitione avaritiaque in villas ac 

 suburbana detorquentibus publicam salutem. 



Aquas inveniendi ratio. 



XXVI. Non ab re sit, qurendi aquas junxisse ra- 

 tionem. Reperiuntur in convallibus maxime, et quodam 

 convexitatis cardine, aut montium radicibus. Multi sep- 

 temtrionales ubique partes aquosas existimavere. Qua in 

 re varietatem naturae aperuisse conveniat. In Hyrcanis 

 montibus a meridiarto latere non pluit. Ideo silvigeri 



